open-index/open-wikipedia-markdown huggingface dataset:
செங்குத்துப்பாறை

புவியியலில் **செங்குத்துப்பாறை** என்பது, வானிலையாலழிதல் மற்றும் அரிப்பால் ஏற்படும் மண்ணரிப்பு நிலப்பகுதியாகும். பொதுவாக இவை, மலைப்பாங்கான பகுதிகளிலும், ஏரிகள் மற்றும் ஆற்றுப்பகுதிகளிலும், கடற்கரைகளிலும் காணப்படுகின்றன. படிவுப் பாறைகளில் மணற்கல், சுண்ணக்கல், சுண்ணக்கட்டி, தோலமைட் போன்றவை பெரும்பாலும் ஓங்கல்களாக உருவாகக்கூடியவையாகும். தீப்பாறைகளில் ஓங்கலாக மாறக்கூடியவை, கருங்கல் மற்றும் பாசால்ட் போன்றவையாகும்.,

பெரும்பாலான ஓங்கல்கள் அவற்றின் அடிப்பகுதியில் கற்குவைச் சரிவுகளைக் கொண்டுள்ளன. இச்சரிவுகள் வீழ்பாறைக் குவியல்களாகக் காணப்படுகின்றன.

## மேற்கோள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:பாறையியல்
கார்டுவஸ் பிக்னோசெபலஸ்

**கார்டுவஸ் பிக்னோசெபலஸ்** (*Carduus pycnocephalus*) என்பது, முட்செடி இனத்தைச் சார்ந்த ஒரு தாவரம். இது "இத்தாலிய முட்செடி" "இறகற்ற இத்தாலிய முட்செடி", "பிளைமவுத் முட்செடி" என்ற பல  பொதுப்பெயர்களில் அழைக்கப்படுகிறது. தென் ஐரோப்பாவில் மத்திய தரைக்கடல் பகுதி, வடக்கு ஆப்பிரிக்கா, மேற்கு ஆசியா, கிழக்கு ஐரோப்பா, காக்கேசியா, இந்திய துணைக்கண்டத்தைத் தாயகமாகக் கொண்டது.. மற்ற பகுதிகளில் இது அறிமுகப்படுத்தப்பட்ட சிற்றினமாகும். இதர கண்டங்களில் இது நச்சுக் களைச்செடியாகவும் ஆக்கிரமிப்புத் தாவரமாகவும் பரவிவருகிறது. 

## விளக்கம்

இது ஒரு குளிர்கால பருவத்தாவரம். இத்  தாவரத்தின் தண்டுகள் 8 அங்குலங்கள் (20 செ.மீ) முதல் 6.6 அடி (2.0 மீ.) வரை நீளம் உடையது. ரோமமற்று லேசான கம்பளித்தன்மையுடன் காணப்படும் தண்டுகள் முட்களைக் கொண்டிருக்கும். 

10- 15 செ.மீ. விட்டமுள்ள  நான்கு முதல் பத்து பிளவுபட்ட அடியிலைகளைக் கொத்தாகக் கொண்டு 25-36 செ.மீ விட்டம் கொண்ட இதழடுக்குகளுடன் இத் தாவரம் வளரும்.

## மேற்கோள்கள்

* "BSBI List 2007". Botanical Society of Britain and Ireland. Archived from the original (xls) on 2015-01-25. Retrieved 2014-   10-17.

பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரங்கள்
பகுப்பு:தாவரவியல் பெயருடையக் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
ஜவாய் ஆறு

**ஜவாய்** (Jawai) என்பது உதய்பூர் மாவட்டத்தில் ஆரவல்லி மலைத்தொடரில் உருவாகும் ஒரு ஆறு ஆகும். இது இலூனி ஆற்றின் கிளை ஆறாகும்.

சுக்ரி ஆறானது இதன் முக்கியத் துணை ஆறாகும். இந்த ஆறானது  ஜலோர் மாவட்டம், சயாலா அருகே காரி ஆற்றில் இணைவதற்கு முன், இந்த ஆறு வடமேற்கு திசையில் சுமார் 96 கிலோமீட்டர் (60 மைல்கள்) தொலைவு வரை பாய்கிறது. அதன் பின்னர் சுக்ரி நதி என்று அழைக்கப்படுகிறது. இதன் நீர்ப்பிடிப்பு பகுதி உதய்பூர், பாலி மற்றும் ஜலோர் மாவட்டங்களில் 2976 சதுர கிலோமீட்டர் (1149 சதுர மைல்கள்) ஆகும்.

மேற்கு ராஜஸ்தானின் மிகப்பெரிய அணையான ஜவாய் அணை, பாலி மாவட்டத்தில் உள்ள சுமேர்பூர் அருகே இந்த ஆற்றில் மட்டுமே அமைந்துள்ளது. சிரோஹி மாவட்டத்தில் உள்ள சுமேர்பூர் மற்றும் ஷியோகஞ்ச் ஆகிய இரட்டை நகரங்கள் ஜவாய் ஆற்றின் கரையில் அமைந்துள்ளன.

## வெளிப்புற இணைப்புகள்
* Luni tributaries (Department of Irrigation, Government of Rajasthan)

## மேற்கோள்கள்

பகுப்பு:இராஜஸ்தான் ஆறுகள்
பகுப்பு:உதய்ப்பூர் மாவட்டம்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
விதைத்தல்

மண்ணில் விதைகளை ஊன்றும் செயலுக்கு **விதைத்தல்** (Sowing) என்று பெயர். விதைத்தல் மூலம் பயிரிடப்படும் தாவரங்கள் ஓட்ஸ், கோதுமை, ராசி புல்வகைகள், பயறு வகைகள், சோளம் மற்றும் சோயா பீன்ஸ் போன்றவை ஆகும்.
## விதைத்தலுக்கு முன்பு விதையின் தன்மை
விதைகள் தரமானதாகவும், தொற்று நோய்க்கிருமிகள் இல்லாமலும் இருக்க வேண்டும்.

## விதைத்தலுக்கு முன்பு பொதுவாக கவனிக்க வேண்டியவை
விதைக்கு விதை சரியான இடைவெளி விட்டு விதைக்க வேண்டும் மேலும், நிலத்தை ஈரப்படுத்த வேண்டும்.

## விதைத்தலின் வகைகள்
விதைத்தலில் கை மூலம் விதைத்தல் இயந்திரம் மூலம் விதைத்தல் என இரு பெரு வகைப்பாடுகளாகப் பிரிக்கப்படுகின்றன.

### பாராம்பரிய முறைப்படியான விதைத்தல்
பாரம்பரிய முறைப்படியான கைமூலமான விதைப்பானது பின்வருமாறு வகைப்படுத்தப்படுகின்றன.
* முகடு விதைப்பு
* பரந்த படுக்கை விதைப்பு
* தள விதைப்பு

### எந்திரம் மூலம் விதைத்தல்
விதையானது புனலின் உதவியுடன் அல்லது நான்கு குழல்களுடன் கூடிய ஏர்கலப்பையின் உதவியுடன் விதைத்தல். இம்முறையில் விதைகள் உடனடியாக மூடப்படுவதால் பறவைகளிடமிருந்து பாதுகாக்கப்படுகிறது.

## மேற்கோள்கள்
 
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:வேளாண்மை முறைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
சினாக் ஏரி

**சினாக் ஏரி** (*Snag Lake*) கலிபோர்னியாவின் லேசன் எரிமலை தேசியப்பூங்காவின் வடகிழக்குப் பகுதியில் அமைந்துள்ள ஓர் ஏரியாகும் . 

## அமைப்பு

சிந்தெர் கூம்பு மற்றும் அற்புத லாவா படுகைகளுக்குத் தெற்கில் 6050 அடி (1840 மீட்டர்) உயரத்தில் இந்த பெரிய சினாக் ஏரி அமைந்துள்ளது . அருகிலுள்ள குதிரைக் குளம்பு ஏரியிலிருந்து வரும் தண்ணீர் சிறிய உபநதி வழியாக சினாக் ஏரியில் கலக்கிறது .  இங்கிருந்து செல்லும் தண்ணீர் நுண்துளை லாவா நிலப்பகுதி வழியாக தொடர்ந்து பாய்ந்து பட்டி ஏரியில் கலக்கிறது . 

## செல்லும் வழி

நடைபாதை வழியாக மட்டுமே சினாக் ஏரிப் பகுதியை அடையமுடியும் . 

## மேற்கோள்கள்

பகுப்பு:கலிபோர்னியப் புவியியல்
உமாஸ்ரீ

**உமாஸ்ரீ** (Umashree பிறப்பு 10 மே 1957) ஓர் இந்திய நடிகை மற்றும் அரசியல்வாதி ஆவார். கன்னட மொழியில் 400 க்கும் மேற்பட்ட திரைப்படங்களில் நடித்துள்ளார். 2008 ஆம் ஆண்டு கன்னடத் திரைப்படமான *குலாபி டாக்கீசில்* குலாபி கதாப்பத்திரத்தில் நடித்ததற்காக சிறந்த நடிகைக்கான தேசிய திரைப்பட விருதைப் பெற்றார். 2013 ஆம் ஆண்டில் கர்நாடகாவில் சட்டமன்ற உறுப்பினரானார். சித்தராமையாவின் அரசாங்கத்தில் பெண்கள் மற்றும் குழந்தைகள் மேம்பாட்டுத் துறை, மாற்றுத்திறனாளிகள் மற்றும் மூத்த குடிமக்கள் நலத்துறை, கன்னட மொழி மற்றும் கலாச்சாரத் துறை அமைச்சரானார்.

## சொந்த வாழ்க்கை
உமாஸ்ரீ தேவாங்கர் குடும்பத்தில் பிறந்தவர். இவருக்கு இரண்டு குழந்தைகள் உள்ளனர், மகள் காயத்ரி, பல் மருத்துவராகவும், மகன் விஜயகுமார் வழக்குரைஞராகவும் உள்ளார்.

## சமூகப் பணி
கிராமப்புற மற்றும் பின்தங்கிய பெண்களுக்கு ஆதரவளிப்பது போன்ற சமூக நடவடிக்கைகளில் கலந்துகொண்டுள்ளார். கிராமப்புற பெண்களின் தேவைகளை முன்னிலைப்படுத்த மேடை நிகழ்ச்சிகளை நடத்துகிறார். 2013 இல் தெர்தல் தொகுதியில் காங்கிரஸ் கட்சி சார்பாக உறுப்பினராகத் தேர்ந்தெடுக்கப்பட்டார். உமாஸ்ரீ பெண்கள் மற்றும் குழந்தைகள் மேம்பாடு, கன்னட மொழி மற்றும் கலாச்சார அமைச்சராக உள்ளார்.

## சான்றுகள்

பகுப்பு:1957 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:கன்னடத் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:வாழும் மக்கள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பகுப்பு:தும்கூர் மாவட்ட மக்கள்
யும்தாங் மலர்களின் பள்ளத்தாக்கு

**யும்தாங் மலர்களின் பள்ளத்தாக்கு** (Yumthang Valley) என்பது இந்தியாவின் சிக்கிம் மாநிலத்திலுள்ள மங்கன் மாவட்டத்தில் காணப்படும் ஓர் இயற்கை சரணாலயம் ஆகும். சிக்கிம் பள்ளத்தாக்கின் மலர்கள் சரணாலயம் என்ற பெயராலும் இது அழைக்கப்படுகிறது. இமயமலையால் சூழப்பட்ட இச்சரணாலயத்தில் ஆறுகள், வெப்ப நீரூற்றுகள், காட்டெருமைகள், புற்கள் நிறைந்த பசும்புல் மேய்ச்சல் நிலங்கள் என இயற்கை சூழ்ந்து கிடக்கிறது. மாநிலத் தலைநகரான காங்டாக் நகரிலிருந்து 150 கிலோமீட்டர் தொலைவில் கடல் மட்டத்திற்கு மேலே 3,564 மீட்டர் (11,693 அடி) உயரத்தில் இச்சரணாலயம் அமைந்துள்ளது . 

பொதுவாக மலர்கள் பள்ளத்தாக்கு  என்ற பெயரில் இச்சரணாலயம் பிரபலமாக அறியப்படுகிறது . சிங்பா ரோடொடெண்ட்ரான் சரணாலயம் இப்பள்ளத்தாக்கில்தான் உள்ளது. இம்மாநிலத்திற்கே உரிய சிறப்புவகை மரமான ரோடோடெண்ட்ரான் மரம் 24 வகைகளில் இங்குள்ளன. பிப்ரவரியின் பிற்பகுதியிலிருந்து சூன் மாத நடுப்பகுதி வரை  இங்கு பூக்கும் காலமாகும். இக்காலத்தில் எண்ணற்ற மலர்கள் வண்ணமயமாகப் பூத்துக் குலுங்கி பள்ளத்தாக்கை வானவில்லைப் போன்ற கம்பளத்தால் அலங்கரிக்கும் . டீசுட்டா ஆற்றின் ஒரு கிளை நதி பள்ளத்தாக்கையும் அருகில் உள்ள லாசங்கு நகரத்தையும் கடந்து பாய்கிறது. டிசம்பர் மற்றும் மார்ச் மாதங்களுக்கு இடையே பனிச்சரிவு காரணமாக யும்தாங் மூடப்படுகிறது.  பள்ளத்தாக்கில் ஒரு சூடான வசந்த காலமும் இருக்கிறது. 

வனத்துறைக்கு சொந்தமான ஒரேயொரு தங்கும் விடுதி மட்டுமே இங்கிருக்கும் நிரந்தரமான குடியிருப்புப் பகுதியாகும். வசந்தகால மாதங்களில் இப்பகுதியில் காணப்படும்  ரோடோடெண்ட்ரான் மரங்கள், பிரிமுலாசியே குடும்பத்தைச் சேர்ந்த பிரிமுலாசுகள், பாப்பீக்கள், ஐரிசு தாவரங்கள் மற்றும் பிற தாவரங்கள் அனைத்தும் பூத்துக் குலுங்கும். கோடை கால மாதங்களில் கிராமவாசிகள் மேய்ச்சலுக்காக பள்ளத்தாக்கின் உயரத்திற்கு தங்கள் கால்நடைகளை ஓட்டிவருகிறார்கள் . அதிக எண்ணிக்கையிலான சுற்றுலா பயணிகளின் வருகையால் எதிர்காலத்தில் சுற்றுச்சூழல் சீரழிவுக்கும் சாத்தியம் உள்ளது. பள்ளத்தாக்கில் பனிச்சறுக்கு விளையாட்டும் நடத்தப்படுகிறது .

## சாலை வழிப் பயணம்

காங்டாக்கிலிருந்து சுற்றுலா பயணிகள் தனி வாகனம் அல்லது பகிர்வு வாகனம் மூலம் அருகில் மக்கள் வசிக்கும் கிராமமான லாசங்கிற்கு சென்றடையலாம்.  இங்கு இரவில் தங்கிவிட்டு பின்னர் யும்தாங் பள்ளத்தாக்கை நோக்கி பயணிக்கலாம். யும்தாங்கிற்கு நேரடிப் பயணம் எளிதானது அல்ல, ஏனெனில் சாலைகள் பொதுவாக பனிமூட்டமாக இருக்கும்.  மாலை 5.30 மணிக்குள்ளாகவே இருட்டு வந்துவிடும். லாசங்கில் இருந்து சுமார் இரண்டு மணிநேர பயணத்திற்கு பின்னரே பள்ளத்தாக்கை அடைய முடியும். இது காங்க்டாக்கில் இருந்து சுமார் 125 கி.மீ தொலைவில் உள்ளது.

## படக்காட்சியகம்

File:Yumthang Valley, Lachung Sikkim.jpg|யும்தாங் பள்ளத்தாக்கு, லாசங்கு, சிக்கிம்
File:Yumthang Valley.jpg|யும்தாங் பள்ளத்தாக்
File:Yumthang.jpg|யும்தாங் பள்ளத்தாக்கு 
File:North of Yumthang and the river.jpg|ஆறு மற்றும் யும்தாங் பள்ளத்தாக்கின் வடக்கு
File:Yumthang Valley snow covered.jpg|பனிப்போர்வையுடன் யும்தாங் பள்ளத்தாக்கு


## மேற்கோள்கள்
 
## புற இணைப்புகள்

* Yumthang photos and reviews on tripadvisor.com
*Yumthang photo travelogue with directions
*Yumthang Valley Detailed Guide for Travellers
*Yumthang photo travelogue with attractions 
* Yumthang valley documentary
* Video of drive to Yumthang, 9m
பகுப்பு:மங்கன் மாவட்டம்
மிசோரம் தேர்தல்கள்

**மிசோரம் தேர்தல்கள்** *(Elections in Mizoram)* 1972 இல் இருந்து மிசோரம் சட்டமன்ற 40 தொகுதிகளுக்கும் ஒரு நாடாளுமன்றத் தொகுதிக்கும் நடத்தப்படுகின்றன.

## சட்டமன்றத் தேர்தல்கள்

## மக்களவை தேர்தல்

|2014
பதினாறாவது  இந்தியத் தேசியக் காங்கிரசு மக்களவை

## மேற்கோள்கள்

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்

பகுப்பு:மிசோரம் தேர்தல்கள்
கணிதம் மற்றும் கோட்பாட்டு உயிரியல்

**கணிதம் மற்றும் கோட்பாட்டு உயிரியல்** (*Mathematical and theoretical biology*) என்பது பல்துறை சார்ந்த அறிவியல் ஆய்வு களமாகும். இக்களமானது சில சமயங்களில் கணிதத்தை வழியுருத்தும் விதமாக **கணித உயிரியல்** அல்லது **உயிரியல் கணிதம்**  என்று அழைக்கப்படுகிறது, அதே நேரத்தில் உயிரியலை  வழியுருத்தும் விதமாக **கோட்பாட்டு உயிரியல்** என்று அழைக்கப்படுகிறது.
 
கோட்பாட்டு உயிரியல் என்பது பெரும்பாலும் உயிரியலின் கோட்பாட்டு விதிகளை உருவாக்குவதாகவே அமைகிறிது,  கணித உயிரியலானது பெரும்பாலும் உயிரியல் அமைப்பை அறிவதர்காண கணித கருவிகளின் பயன்பாட்டை பற்றியதாகவே அமைகிறது, இருந்த போதும் இவ்விரண்டும் அவ்வப்போது பொருளில் இடம் மாறுவதும் உண்டு.
 

கணித உயிரியலின் நோக்கமானது கணிதவியல் சார்புடையதாகவும், அதன் சார்புடைய சிகிச்சை அளித்தலும், உயிரியல் செயகல்பாடுகளுக்கான மாதிரிக்கூறுகளுக்கானதாகவும், பயன்பாட்டு கணிதத்தில் உக்திகளையும், கருவிகளின் பயன்பாட்டினையும் சார்ந்ததாக அமைகிறது. உயிரியல், உயிரி மருத்துவவியல், உயிர்த் தொழில் நுட்பம் போன்ற துறைகளின் ஆய்வுகளில் கோட்பாடு மற்றும் செய்முறை சார்ந்ததாகவும் கணித உயிரியல் அமைகிறது.
## மேற்கோள்கள்
 

பகுப்பு:கணிதம் மற்றும் கோட்பாட்டு உயிரியல்
மீயொலிவேக வானூர்தி

**மீயொலிவேக வானூர்தி** அல்லது **சூப்பர்சோனிக் வானூர்தி** (*supersonic aircraft*) என்பது ஒலியின் வேகத்தை (மாக் எண் 1) விட வேகமாகப் பறக்க கூடிய ஒரு வானூர்தி ஆகும். இருபதாம் நூற்றாண்டின் இரண்டாம் பாதியில் மீயொலிவேக விமானம் உருவாக்கப்பட்டது. இவை ஆராய்ச்சி மற்றும் இராணுவ நோக்கங்களுக்காகக் கிட்டத்தட்ட முற்றிலும் பயன்படுத்தப்பட்டு வருகின்றன. துப்போலெவ் டி.யு-144 (முதல் பறப்பு: திசம்பர் 31, 1968), கான்கோர்டு (முதல் பறப்பு மார்ச் 2, 1969) ஆகிய இரண்டு மட்டும் உள்நாட்டுப் பயன்பாட்டிற்காக சேவைக்கு விடப்பட்டிருந்தன. சூப்பர்சோனிக் வானூர்திகளின் பொதுவான உதாரணம் சண்டை வானூர்திகள் ஆகும்.

அதிர்வலைகள் அல்லது "ஒலி முழக்கம்" ஆகியவற்றோடு தொடர்புடைய ஒலி அழுத்தம், ஒலியை விட வேகமாகப் பயணிக்கும் ஏதேனும் பொருள் உருவாக்கப்பட்டதன் காரணமாக சூப்பர்சோனிக் வானூர்தியின் காற்றியக்கவியல் என்பது அமுக்குமைப் பாய்வு என்று அழைக்கப்படுகிறது.

மாக் எண் 5 ஐ விட கூடிய வேகத்தில் செல்லும் வானூர்திகள் கைப்பர்சோனிக் வானூர்தி என அழைக்கப்படுகின்றன.

## விமானங்கள்
### அமெரிக்கா
* எப்-4 பன்டெம் II (1958)
* எப்-15 ஈகிள் (1972)
* எப்-16 (1974)
* எப்/ஏ-18 (1978)
* எப்-15இ ஸ்ரைக் ஈகிள் (1986)
* போயிங் எப்/ஏ-18இ/எப் சுப்பர் கோனட் (1995)
* எப்-22 (1997)
* எப்-35 (2006)

### ரஷ்யா
* மிக்-19 (1953)
* மிக்-21 (1955)
* மிக்-25 (1964)
* சுகோய் சு-24 (1967)
* மிக்-23 (1967)
* மிக்-27(1970)
* மிக்-31 (1975)
* சுகோய் எஸ்யு-27 (1977)
* மிக்-29 (1977)
* சுகோய் எஸ்யு-30 (1989)
* சுகோய் எஸ்யு-35 (2008)
* சுகோய் எஸ்யு-57 (2010)

### சீனா
* செங்டு ஜே-20 ஸ்டீல்த் (2011)

### பிரான்ஸ்
*மிராஜ் 2000 (1978)

### ஸ்வீடன்
* சாப் 35 கிறிப்பன் (1988)

### ஜப்பான்
* மிட்சுபிசி எப்-2 (1995)

### இந்தியா
* எச்ஏஎல் எச்எப்-24 மீரட் (1961)
* எச்ஏஎல் தேசசு (2001)

### இஸ்ரேல்
* கிபிர் (1973)

### இதர நாடு
* செபிகேட் ஜாகுவார் (1968)
* யூரோபைட்டர் டைபூன் (1994)

## ஆய்வு ஊர்திகள்

* பெல் எக்சு-1 (1946) (அமெரிக்கா)
* நோர்த் அமெரிக்கன் எக்ஸ்-15 (1959) முதல் மீஉயர் அதிர்வெண் வானூர்தி மற்றும் விண்ணூர்தி.
* ஸ்பேஸ்சிப்வன் (2003)
* லாக்கீட் மார்ட்டின் 

## இவற்றையும் பார்க்க
*மீஉயர் அதிர்வெண் வானூர்தி
*ஒலித்தடை

## மேற்கோள்கள்
* 

பகுப்பு:வானூர்திகள்
பகுப்பு:காற்றியக்கவியல்
உலகளாவிய உணவு பாதுகாப்பு குறியீடு

**உலகளாவிய உணவுப் பாதுகாப்புக் குறியீடு** (*Global Food Security Index*) 113 நாடுகளின் குறியீடுகளின் தொகுப்பைக் கொண்டுள்ளது. இது உலகின் பெரும்பாலான நாடுகளில் உணவுப் பாதுகாப்பை அளவிடுகிறது. இது முதன்முதலில் 2012 இல் வெளியிடப்பட்டது. மேலும் தி எகனாமிஸ்ட்டின் புலனாய்வுப் பிரிவால் ஆண்டுதோறும் நிர்வகிக்கப்பட்டு புதுப்பிக்கப்படுகிறது.

## உலகளாவிய உணவு உற்பத்தி
உலகெங்கிலும் உணவுப் பாதுகாப்பு என்பது வேறுபட்ட தன்மையுடையதாய் இருக்கிறது. சில பகுதிகள் வளமான நிலம் இல்லாததால் உணவுப் பொருள் பாதுகாப்பின்மைக்கு அதிக வாய்ப்புள்ளது, அத்துடன் உணவுப் பொருள்களை இறக்குமதி செய்து வாங்குவதற்கான போதுமான மூலதனமின்மையும் உணவுப் பாதுகாப்பின்மைக்கான வாய்ப்பாக அமைகிறது.உணவுக்கான இந்தத் தேவையானது படிப்படியாக வளர்ந்து வருகிறது, குறிப்பாக வளரும் நாடுகளில், அடுத்த நான்கு பதின்ம ஆண்டுகளில் இத்தேவையானது 70%-100% வரை வளரக்கூடும் என்று ஆய்வுகள் காட்டுகின்றன.பயிர்களின் உற்பத்தித்திறனை அதிகரிப்பதற்கும், அதன் மூலமாக அதிக அளவிலான உணவுப் பயிர்களைப் பயிரிடுவதற்கும் பல ஆராய்ச்சிகள் நடந்து வருகின்றன.ஆனால், அந்த ஆராய்ச்சி ஏழை நாடுகளுக்கும் அதிக மக்கள் தொகை அடர்த்தி கொண்ட நாடுகளுக்கும் நீட்டிக்கப்படாவிட்டால், வரும் ஆண்டுகளில் உலகளாவிய உணவுப் பாதுகாப்பு குறியீட்டு மதிப்புகள் குறைய வாய்ப்புள்ளது.

## வெளி இணைப்புகள்
* 

## மேற்கோள்கள்

பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:உணவு அளவீடுகள்
ஜூரி ஆறு

**ஜூரி ஆறு** (*Juri River*) ஆறானது இந்தியா மற்றும் வங்காளதேசம் ஆகிய இரண்டு நாடுகளின் எல்லைகளுக்கு இடையே ஓடும் ஒரு ஆறாகும். இந்தியாவின் திரிபுரா மாநிலத்தின் ஜம்புய் மலைகளில் தோன்றி வங்காளதேசம் நாட்டிற்குள் மௌல்வி பாசார் மாவட்டத்தின் குளுரா உபாசிலா என்ற ஊரின் வழியாக நுழைகிறது. பின்னர் தொடர்ந்து பயணித்து குசியாரா ஆற்றில் கலக்கிறது.

## மேற்கோள்கள்

பகுப்பு:திரிபுராவின் புவியியல்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:திரிபுரா ஆறுகள்
இரினா உசுடைமெங்கோ

**'இரினா உசுடைமெங்கோ** (*Iryna Ustymenko*) என்பவர் உக்ரைன் நாட்டைச் சேர்ந்த முன்னாள் நீச்சல் விளையாட்டு வீராங்கனை ஆவார். இவர் 1957 ஆம் ஆண்டு ஏப்ரல் மாதம் 3 ஆம் நாள் பிறந்தார். செருமனியில் 1972 ஆம் ஆண்டு நடைபெற்ற கோடைக்கால ஒலிம்பிக்குப் போட்டிகளில் சோவியத்து ஒன்றியத்திற்காக மூன்று பிரிவுகளில் போட்டியிட்டார்
 
## குறிப்புகள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:உக்ரைனிய விளையாட்டு வீரர்கள்
மேகாலயா தேர்தல்

மேகாலயாவில் 1952 முதல் சட்டமன்றத்திற்கும், மக்களவைக்கும் தேர்தல்கள் நடத்தப்படுகின்றன. இங்கு மொத்தம் 60 சட்டமன்றத் தொகுதிகளும் 2 மக்களவைத் தொகுதிகளும் உள்ளன.

## மக்களவை தேர்தல்
மேகாலயாவில்  நடைபெற்ற மக்களவை தேர்தல்கள்  கீழே பட்டியலிடப்பட்டுள்ளன.

## குறிப்புகள்

பகுப்பு:மேகாலயா அரசு
பகுப்பு:மேகாலயாவில் அரசியல்
மியாட் மருத்துவமனை

**மியாட் மருத்துவமனை** (*MIOT Hospital*) அல்லது **மியாட் பன்னாட்டு மருத்துவமனை** (*MIOT International Hospital*) என்று பரவலாக அறியப்படும் **எலும்பியல் மற்றும் காயவியலுக்கான மெட்ராஸ் நிறுவனம்** (*Madras Institute of Orthopaedics and Traumatology*) என்பது இந்தியாவில் சென்னை மணப்பாக்கத்தில் உள்ள ஒரு பன்னோக்கு மருத்துவமனை. இது மூட்டு மாற்று அறுவை சிகிச்சைகள், இடைநுழை இதயவியல், எலும்பியல், காயவியல் ஆகியவற்றுக்கான சிறப்பு மருத்துவமனையாகும். பி. வி. ஏ. மோகன்தாஸ், இந்த மருத்துவமனையை 1999 பிப்ரவரியில், பதினான்கு (14) ஏக்கர் (5.7 ஹெக்டேர்) நிலத்தில், ரூ 500,000 ஆரம்ப முதலீட்டில் ஜெர்மன் ஒத்துழைப்புடன் நிறுவினார். இந்த மருத்துவமனையில் 1000 படுக்கைகள் உள்ளன, 170 மருத்துவர்கள் பணியாற்றுகின்றனர். ஒவ்வோராண்டும் கிட்டத்தட்ட 3,500 வெளிநாட்டு நோயாளிகளுக்கு இந்த மருத்துவமனையில் சிகிச்சை அளிக்கப்படுகிறது. இது மருத்துவமனையின் மொத்த நோயாளிகளில் இருபத்தைந்து (25%) விழுக்காடாகும். வெளிநாட்டு நோயாளிகளில் பெரும்பாலானோர் வடக்கு மற்றும் கிழக்கு ஆப்பிரிக்காவைச் சேர்ந்தவர்களாவர்.

## மேலும் காண்க

* சென்னையில் சுகாதாரச் சேவை 
* சென்னை அரசுப் பொது மருத்துவமனை

## சான்றுகள்

## புற இணைப்புகள்
*

பகுப்பு:சென்னையில் உள்ள மருத்துவமனைகள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
இஸ்ரவேலின் நாதாபு

**நாதாபு** (*Nadab*) வடக்கு இசுரேலிய இராச்சியத்தின் இரண்டாவது மன்னர் ஆவார். இவர் எரொபவாமின் மகனும், இராச்சியத்தின் வாரிசும் ஆவார். 

யூதாவின் அரசரான ஆசா ஆட்சியேற்ற இரண்டாம் ஆண்டில், எரொபவாவின் மகன் நாதாபு இஸ்ரேலின் அரசரானார். வில்லியம் எஃப். ஆல்பிரைட் என்பவர் கி.மு 901 - 900 வரை இவர் ஆட்சி செய்ததாக குறிப்பிடுகிறார்.

நாதாபும், இசுரேல் படை முழுவதும் பெலிஸ்தியருடைய கிபத்தோன் என்னும் நகரை முற்றுகையிட்டியிருக்கையில் அவனுடைய தளபதிகளுள் ஒருவனான பாசா அவனுக்கு எதிராகக் கலகம் பண்ணி அவனைக் கொன்று போட்டான். பின் அவனே இசுரவேலுக்கு மன்னரானான். நாதாபைக் கொன்ற பின் பாசா அவன் வீட்டார் அனைவரையுமே கொன்று போட்டான்.

சிலோவைச் சார்ந்த அகியா என்ற தம் ஊழியர் மூலம் ஆண்டவர் உரைத்த வாக்கின் படி எரொபாவின் குடும்பத்தவர் அனை வரையும் பாசா அழித்தான்.

## மேற்கோள்கள்

பகுப்பு:பண்டைய இஸ்ரயேலின் அரசர்கள்
புனிதப்பயணிகள் முன்னேற்றம்

**புனிதப்பயணியின் முன்னேற்றம்** (*The Pilgrim's Progress*) என்னும் புதினத்தை ஜான் புனியன் என்பவர் எழுதினார். 

## புகழ்
ஆங்கில இலக்கியங்களின் மிக முதன்மையானதாக கருதப்படும் இந்நூல் கிறித்துவ மதச்சார்புகளைக் கூறக்கூடியதாக இருக்கிறது. ஓர் உருவகக் கதையான . இது ஆங்கில இலக்கியத்தில் இறையியல் புனைகதையின் மிக முக்கியமான படைப்புகளில் ஒன்றாகவும், கிறித்தவ ஊடகங்களின் கதை அம்சத்தின் முன்னோடியாகவும் கருதப்படுகிறது. 

## மொழிபெயர்ப்புகள்
இப்புத்தகத்தை 200 மொழிகளுக்கும் மேல் மொழிபெயர்த்துள்ளனர்.

### [[தமிழ்]]

* இரட்சணிய யாத்திரிகம் (1894) -  என்றி ஆல்பிரட் கிருஷ்ணபிள்ளை   
* *முத்தி வழி அம்மானை* (1896) - சுவீகரனார்

இவை இரண்டும் தழுவல்கள் ஆகும்.

## மேற்கோள்கள்

## புற இணைப்புகள்

* 
* ''The Pilgrim's Progress'' (Project Gutenberg etext)
* 🔊 ''High & Silver Presents: The Pilgrim's Progress'' Dramatized podcast of the Pilgrim's Progress.
* ''The Pilgrim's Progress'': parts I & II. (Ebook, PDF layout and fonts inspired by 18th century publications
* ''Voyage du pèlerin'' PDF Ebook – French translation of *The Pilgrim's Progress*
* ''The Pilgrim's Progress – graphic novel''
* "Pilgrim's Progress the Graphic Novel" 

பகுப்பு:ஆங்கில மொழிப் புதினங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பானபாகா லட்சுமி

**டாக்டர் பானபாகா லட்சுமி** (*Panabaka Lakshmi*; பிறப்பு: அக்டோபர் 6, 1958) முன்னாள் நாடாளுமன்ற உறுப்பினரும், மத்திய அமைச்சரும் (2004-2014) ஆவார். இவர் ஆந்திரப் பிரதேசத்தின் பப்பாட்லா தொகுதியைச் சேர்த்த இந்திய தேசிய காங்கிரசின் உறுப்பினர் ஆவார்.

## தனிப்பட்ட வாழ்க்கை
டாக்டர். பனாபக லட்சுமி, நெல்லூர் மாவட்டம் (ஆந்திரப்பிரதேசம்), கவாலி என்ற இடத்தில் பிறந்தார். டாக்டர். கிருட்ணய்யாவைத் திருமணம் செய்து கொண்டார். இவருக்கு இரண்டு மகள்கள் உள்ளனர்.

## தொழில்
நெல்லூரில் இருந்து 11, 12, 14 வது மக்களவைக்கும், மற்றும் பபத்லாவில் இருந்து 15 வது மக்களவைக்குத் தேர்ந்தெடுக்கப்பட்டார். அவர் யு.பி.ஏ. அரசாங்கத்தில் சுகாதார மற்றும் குடும்ப நலத்துறை அமைச்சகம்  (2004-09), பெட்ரோல் இயற்கை எரிவாயு அமைச்சகம், சவுளித் துறை அமைச்சகம் (2009-14) ஆகியவற்றிற்கு மாநில அமைச்சராக இருந்தார்.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய அமைச்சர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:1958 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:நெல்லூர் மாவட்ட நபர்கள்
இலிண்ட்கிரென் ஆக்சிசனேற்றம்

**இலிண்ட்கிரென் ஆக்சிசனேற்றம்** (*Lindgren oxidation*) என்பது ஆல்டிகைடுகளை கார்பாக்சிலிக் அமிலங்களாக ஆக்சிசனேற்றம் செய்வதற்கான ஒரு தேர்ந்தெடுக்கப்பட்ட முறையாகும். சுவீடன் நாட்டைச் சேர்ந்த இயற்பியலாளர் பெங்ட் ஓ. இலிண்ட்கிரெனின் பெயர் இவ்வினைக்கு சூட்டப்பட்டது.

சோடியம் குளோரைட்டு ஓர் ஆக்சிசனேற்றியாகவு,ம் 3-5 என்ற காரகாடித்தன்மைச் சுட்டெண் கொண்ட இலேசான அமிலச் சூழலிலும் கரைப்பான் கலவையானது நீரில் ஆக்சிசனேற்றம் அடைகிறது. சிக்கலான ஆக்சிசனேற்ற எதிர்வினைகளைத் தவிர்க்க, இவ்வினையில் உருவாகும் ஐப்போகுளோரைட்டை துப்புரவாக்கிகளைப் பயன்படுத்தி வினை கலவையிலிருந்து அகற்ற வேண்டும். அசல் வினையில் சல்பமிக் அமிலமும் இரிசார்சினாலும் துப்புரவாக்கிகளாகப் பயன்படுத்தப்பட்டன.   சியார்ச்சு ஏ. கிராசு மற்றும் சக பணியாளர்கள் அலிபாடிக் மற்றும் α,β-நிறைவுறாத ஆல்டிகைடின்  ஆக்சிசனேற்றத்திற்காக 2-மெத்தில்-2-பியூட்டீனை துப்புரவாக்கிகளாக முதன்முதலில் பயன்படுத்தினார்கள். பின்னர் ஐதரசன் பெராக்சைடும் ஐப்போகுளோரைட்டை அகற்றும் வேலையை செய்தது.
## மேற்கோள்கள்

பகுப்பு:பெயர் வினைகள்
பகுப்பு:கரிம ஒடுக்க-ஏற்ற வினைகள்
பகுப்பு: துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
சார்லஸ் சி. மன்

**சார்லஸ் சி. மன்** (Charles C. Mann) (பிறப்பு 1955) ஒரு அமெரிக்க பத்திரிகையாளர் மற்றும் எழுத்தாளர் ஆவார். "1491:நியூ ரெவீலேஷன்ஸ் ஆஃப் தி அமெரிக்காஸ் பிஃபோர் கொலம்பஸ்" என்ற அவரது நூலானது தேசிய அகாதெமிக்களின் ஆண்டின் சிறந்த புத்தகத்திற்காக விருதினை வென்றது. அவர் சயின்ஸ் (பருவ இதழ்), தி அட்லாண்டிக் மன்த்லி, வயர்ட் (செய்தி இதழ்) ஆகியவற்றின் இணை ஆசிரியராக இருந்துள்ளார்

## வாழ்க்கை வரலாறு

மான், *[[ஃபார்ச்சூன் இதழ்]]*, *[[த நியூயார்க் டைம்ஸ்]]*, * இசுமித்சோனியன் (செய்தி இதழ்)*, *[[டெக்னாலச்சி ரிவ்யூ]]*, *வேனிடி ஃபேர் (செய்தி இதழ்)*, மற்றும் *[[தி வாசிங்டன் போஸ்ட்]]* ஆகிய பத்திரிக்கைகளுக்காக எழுதியுள்ளார். 2005 ஆம் ஆண்டில் *1491: நியூ ரெவிலேஷன்ஸ் ஆப் தி அமெரிக்காஸ் பிஃபோர் கொலம்பஸ்*, என்ற நூலையும் அதைத் தொடர்ந்து 2011 ஆம் ஆண்டில் *1493: அன்கவரிங் தி நியூ வேர்ல்ட் கொலம்பஸ் கிரியேடட்* என்ற நூலையும் எழுதினார். 2012 ஆம் ஆண்டில் வில்சன் இலக்கிய அறிவியல் எழுத்திற்கான விருதினைத் தேர்ந்தெடுக்கும் அமைப்பிற்கு நடுவராகப் பணியாற்றினார்.

## மேற்கோள்கள்

பகுப்பு:1955 பிறப்புகள்
பகுப்பு:அமெரிக்க அறிவியல் எழுத்தாளர்கள்
பகுப்பு:வாழும் மக்கள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
எண்ணெய் போர்

thumb|மனித இனம் பெட்ரோலியம் எரிபொருளாக மிகவும் சார்ந்து இருப்பதால், அதன் உற்பத்தி மற்றும் நுகர்வு மீது பல முரண்பாடுகள் முறிந்துவிட்டன.
எண்ணெய் யுத்தம் என்பது பெட்ரோலியம் வளங்கள், அல்லது அவர்களின் போக்குவரத்து, நுகர்வு, அல்லது ஒழுங்குமுறை பற்றிய மோதலை விவரிப்பதற்கு பயன்படுத்தப்படுகிறது. இது எண்ணெய் இருப்புகளைக் கொண்டிருக்கும் ஒரு பிராந்தியத்தில் எந்த மோதலுக்கும் பொதுவாக குறிப்பிடப்படலாம் அல்லது புவியியல் ரீதியாக ஒரு நிறுவனம் அல்லது பெட்ரோலியம் உற்பத்திக்கான உற்பத்தி அல்லது போக்குவரத்து உள்கட்டமைப்பை உருவாக்க விரும்பும் இடத்திலேயே நிலவுகிறது. இது குறிப்பிட்ட எண்ணெய் போர்களில் ஏராளமானவற்றைக் குறிக்கவும் பயன்படுத்தப்படுகிறது.

## எண்ணெய் போர்கள் என விவரிக்கப்படும் போர்களின் பட்டியல்
* சாக்கோ போர் (1932-1935)
* இரண்டாம் உலகப் போர் (1939-1945)
* இரண்டாம் உலகப் போரின் எண்ணெய் பிரச்சாரம் 
* இரண்டாம் உலகப் போரின் எண்ணெய் பிரச்சாரம் காலவரிசை
* இரண்டாம் உலகப் போரின் எண்ணெய் பிரச்சார இலக்குகள்
* அமெரிக்கா-ஜப்பான் (1941-1945)
* நைஜீரிய உள்நாட்டுப் போர் (1967-1970) என்றும் அறியப்பட்ட பியாஃப்ரான் போர்
* , சதாம் ஹுசைன் வார்ஸ்
* ஈரான்-ஈராக் போர் (1980-1988) 
* வளைகுடா போர் (1990-1991) 
* வளைகுடா போர் எண்ணெய் கசிவு
* குவைத் எண்ணெய் தீ
* ஈராக் பறக்காத மண்டலங்கள் மோதல்கள் (1992-2003)
* ஈராக் போர் (2003-2011)
* ஈராக் போர் # எண்ணெய் பற்றிய நியாயம் நைஜர் டெல்டாவில் மோதல் (2004-)
* 2012 தெற்கு சூடான்-சூடான் எல்லை மோதல் (2012-)
* 2014 உக்ரைனில் ரஷ்ய இராணுவத் தலையீடு (2014-)
* 2014 ISIS க்கு எதிரான இராணுவத் தலையீடு (2014-)
* 2014 சிரியாவில் கோர் கூட்டணி தலையீடு (2014-) 
* 2015 சிரியாவில் ரஷ்ய இராணுவத் தலையீடு (2015-)
* 
* 
* 

## மேற்கோள்கள்

## மேலும் காண்க
* பெட்ரோ-ஆக்கிரமிப்பு
* வணக்கம் சாபம்
பகுப்பு:போரியல்
நாரைவிடுதூது

**நாரை விடு தூது** என்பது தமிழ் இலக்கியச் சுவை மிகுந்த பல்சுவைப் பாடல்களுள் ஒன்று.

## நூலாசிரியர்
நாரை விடு தூது என்ற இந்நூலின் ஆசிரியர் சத்திமுத்தப் புலவர். இவர் சத்திமுத்தம் என்னும் ஊரில் வாழ்ந்த காரணத்தினால் சத்திமுத்தப்புலவர் என்று அழைக்கப்பட்டுள்ளார். இவரின் இயற்பெயர் என்னவென்று அறியப்படவில்லை. சத்திமுத்தம் என்பது கும்பகோணம் அருகிலுள்ள தலமாகும். உமையம்மை இறைவனை வழிபட்டுத் தழுவி முத்தமிட்ட காரணத்தால் சத்திமுத்தம் என்ற பெயர் வழங்கப்படுகிறது என்பர்.

## பாடல்
நாராய் நாராய் செங்கால் நாராய்

பழம்படு பனையின் கிழங்கு பிளந்தன்ன

பவளக் கூர்வாய்ச் செங்கால் நாராய்

நீயுநின் மனைவியும் தென்றிசைக் குமரியாடி

வடதிசைக் கேகுவீ ராயின்

எம்மூர்ச் சத்திமுத்த வாவியுள் தங்கி

நனைசுவர்க் கூரைக் கனைகுரற் பல்லி

பாடுபார்த் திருக்குமென் மனைவியைக் கண்டு

எங்கோன் மாறன் வழுதி கூடலில்

ஆடை யின்றி வாடையின் மெலிந்து

கையது கொண்டு மெய்யது பொத்திக்

காலது கொண்டு மேலது தழீஇப்

பேழையுள் இருக்கும் பாம்பென உயிர்க்கும்

ஏழை யாளனைக் கண்டனம் எனுமே

## விளக்கம்
**நாரை** என்பது ஒரு நீர் வாழ் பறவை ஆகும். 

அதன் கால் செம்மை நிறத்தில் இருப்பதால் *செங்கால் நாரை* என்கிறார் புலவர். நாரையின் வாயான அலகைப் பற்றிக் கூறும் போது அதன் வடிவத்தை நோக்கி **பிளந்த பனங்கிழங்கு** என்ற உவமையைக் கையாள்கிறார். பல்லி ஒலி கேட்டு சகுனம் பார்க்கும் வழக்கம் இருந்ததனைப் இப்பாடல் மூலம் அறிய முடிகிறது. நனை சுவர்க் கூரை என்பதால் புலவரின் ஏழ்மை நிலை விளங்குகிறது. வாடைக் காற்றில் ஆடையின்றி வாடும் புலவருக்கு உவமையாகப் **பெட்டிக்குள் சுருண்டு இருக்கும் பாம்பு** கூறப்பட்டிருக்கிறது.

## மையக்கருத்து
வறுமையில் உள்ள புலவர், அவரது நிலையைத் தன் மனைவிக்குக் கூற நாரையைத் தூதாக அனுப்புகிறார்.

## மேற்கோள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்ப் பாடல்கள்
கருவிகள், கைத்தொழில்கள் வரலாற்றுக் கழகம்

**கருவிகள், கைத்தொழில்கள் வரலாற்றுக் கழகம்** *(Tools and Trades History Society)* (**TATHS**) என்பது கைக்கருவிகளையும் மரபு கைவினைத் தொழில்களையும் அறியயவும் புரிந்துகொள்ளவும் முயலும் குறிக்கோள் உள்ள ஓர் ஐக்கிய அரசி கழகமாகும். இது உறுப்பினர்வழி இயங்கும் கழகமாக 1983 இல் தொடங்கி வைக்கப்பட்டது.  இது ஒரு பதிவு செய்த அறக்கட்டளையாகும்.

இக்கழகம் ***கைக்கருவிகளும் கைத்தொழில்களும்*** எனும் பருவமுறை இதழையும் செய்தி மடலையும் காலாண்டுமுறையில் வெளியிடுகிறது. 

## கண்காட்சி
சமூகத்தின் திரள்வைப்பில் உள்ள தேர்ந்தெடுத்த மரபுப் பொருட்கள்  மேற்கு சுசெக்சில் அருண்டேலுக்கு அருலில் அமைந்த அம்பெர்லி மரபுச் சின்ன அருங்காட்சியகத்தின் கருவிகள் முற்றத்தில் வைக்கப்பட்டுள்ளன.

## நூலகம்
கைக்கருவிகள், கைவினைத்தொழில்கள் வரலாற்றுக் கழகம் (TATHS), பெர்க்சயரில் உள்ள ஆங்கில ஊரக வாழ்வு படித்தல் அருங்காட்சியகத்தில் ஒரு  சிறப்பு நூலகத்தையும்  நடத்தி வருகிறது.

## மேற்கோள்கள்

## வெளி இணைப்புகள்
* 
* Amberley Museum website

பகுப்பு:கருவிகள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
இலை இடைவெளி

thumb|கோலியஸ் செடியின் தண்டு நுனியின் நுண்ணோக்கி வழிக் காட்சி, இலை இடைவெளிகள் (C) மற்றும் இளம் இலைகளின் இலைத் தடயங்கள் (I) ஆகியவற்றைக் காட்டுகிறது.
ஒரு **இலை இடைவெளி** (*Leaf gap*) என்பது ஒரு செடியின் தண்டுப் பகுதியில் இலை வளரும் இடமாகும். இலை இடைவெளி வழியாக வளரும் இலைச் சுவடு மூலம் இலையானது தண்டுடன் இணைக்கப்பட்டுள்ளது.

இலை இடைவெளி என்பது ஒரு இலைச் சுவடு இணைக்கப்பட்ட இடத்திற்கு மேலே உள்ள தண்டுகளின் வாஸ்குலர் திசுக்களில் ஏற்படும் முறிவு ஆகும். இது தண்டு முனைப் பகுதியில் "ஒரு இலைச்சுவடு ஒரு இலையை நோக்கி பிரிந்து செல்லும் நிலைக்கு மேலே உள்ள முதன்மை வாஸ்குலர் உருளையின் தொடர்ச்சியின் இடைவெளியாக உள்ளது. இந்த இடைவெளி பாரன்கைமா திசுக்களால் நிரப்பப்படுகிறது".

## மேற்கோள்கள்

பகுப்பு:இலைகள்
பகுப்பு:தாவர உடற்கூற்றியல்
பகுப்பு:தாவர உடலியங்கியல்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
போட்டோட்ரோபின்

**போட்டோட்ரோபின்கள்** (*Phototropins*) என்பது ஒளியீர்ப்புப் புரதங்கள் (முக்கியமாக பிளாவோபுரதங்கள்) ஆகும். இவை உயர் தாவரங்களில் ஒளியினால் ஏற்படும் பல்வேறு விளைவுகளுக்குக் காரணமாக உள்ளது. இவை சைட்டோகுரோம்கள் மற்றும் பைட்டோகுரோம்கள் ஆகியவற்றுடன் இணைந்த ஒளிச்சூழலில் பல்வேறு விதமான வளர்ச்சி மாற்றங்களை தாவரங்களில் ஏற்படுத்துகிறது. மேலும் இவை இலை துளைகள் திறப்பதிலும் மற்றும் பசுங்கணிகங்களின் நகர்ச்சியிலும் முக்கிய பங்காற்றுகிறது.

போட்டோட்ரோபின்கள் என்பது தாவரங்களில் உள்ள ஒளித்தூண்டல் உணர்வமைப்பின் ஒரு பகுதியாகும். இவை பல்வேறு விதமான புறத்தூண்டல் விளைவுகளை தாவரங்களில் உருவாக்குகிறது. குறிப்பாக தண்டானது ஒளியை நோக்கி வளைவதற்கும் மற்றும் இலைத்துளை திறப்பதற்கும் காரணமாக உள்ளது. மேலும் இவைகள் செல்களில் பசுங்கனிகங்களின் நகர்ச்சிக்குக் காரணமாக உள்ளது கண்டறியப்பட்டிருக்கிறது. அத்துடன் ஊதா நிற ஒளியில் போட்டோட்ராபின்கள் சைட்டோகுரோம் செயல்பாட்டிற்கு முன்னதாக தண்டு நீட்சியை தோற்றுவிக்கிறது. மேலும் இவை செல்களில் ஊதா நிற ஒளியில் மொழியாக்கம் செய்யப்பட்ட குறிப்பு சார் தூதாறனைகள் உருவாக்கத்திலும் பயன்படுகிறது.

## மேற்கோள்கள்

## ஏனைய உசாத்துணைகள்
* 
* 
* [3.Christie J M. Phototropin blue-light receptorsJ. Annu. Rev. Plant Biol., 2007, 58: 21-45.

பகுப்பு:புலனுணர்வு ஏற்பிகள்
பகுப்பு:மூலக்கூற்று உயிரியல்
பகுப்பு:தாவர உடலியங்கியல்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
கலடாப் காய்யியார் சரணாலயம்

**கலடாப் காய்யியார் சரணாலயம்** (*Kalatop Khajjiar Sanctuary*)  இந்தியாவின் இமாச்சலப் பிரதேச மாநிலத்திலுள்ள சம்பா மாவட்டத்தில் கலடாப் மற்றும் காய்யியார் மலைவாழிடத்தில்  அமைந்துள்ள ஒரு விலங்குகள் சரணாலயமாகும். இச்சரணாலயம் 30.69 சதுர கிலோமீட்டர் பரப்பளவில் விரிந்துள்ளது. சரணாலய பகுதியானது கலடாப், காய்யியார் ஆகிய இரு புறங்களிலிருந்தும்  மலையேற்றத்துக்கு ஏற்றபடி அமைந்துள்ளது. டல்லவுசியிலிருந்து சுமார் 6 கி.மீ. தூரத்திலுள்ள இச்சரணாலயத்தில் அடர்த்தியான தேவதாரி மற்றும் பிர் காடுகள் 19.63 சதுர கி.மீ. பரப்பளவில்  காணப்படுகின்றன. வால் நீண்ட வண்ணப்பறவைகள், செரோ வகை ஆட்டினங்கள், கருப்புக் கரடிகள் போன்றவை இங்குள்ள பொதுவான விலங்குகளாகும் . ராவி ஆற்றின் பாதையோரம் அமைந்துள்ள இச்சரணாலயம் ஊசியிலைக் காடுகள் மற்றும் ஓக் மரங்களால் சூழப்பட்டுள்ளது.

*அட்சரேகை வரம்பு- 32°02´ முதல் 32°04´ வடக்கு
*தீர்க்கரேகை வரம்பு- 76°01´ முதல் 76°06´கிழக்கு
*அருகாமையில் உள்ள இரயில் பாதை- பதான் கோட் (86&nbsp;கி.மீ).
*உயரம்- 1185 முதல் 2768 மீட்டர்
*வெப்பநிலை- 10 முதல் 35&nbsp;°செல்சியசு
*ஆண்டு மழையளவு-  672.3&nbsp;மி.மீ.

## தாவரம், விலங்குகள்

நீலநிற பைன், தியோதர், ஓக் மரங்கள் நிறைந்த நன்கு வளர்ந்த காடுகள் இங்கு அடர்ந்திருக்கின்றன. 
கரடி, சிறுத்தை, இமாலய கருப்பு மார்டென்கள், மான்கள், அணில், செரோவ் வகை ஆடுகள், குள்ளநரி போன்ற பாலூட்டிகள் இச்சரணாயத்தில் வாழ்கின்றன..
கரும்பறவை எனப்படும் பறவைக் குடும்பத்தைச் சேர்ந்த பறவைகள் இங்குள்ளன.. இவை தவிர 
1. யுராசிய காடை
2. வெண்சிறகு கரும்பறவை
3. கருந்தலை காடை
4. செவ்வலகு குருவி
6. அமெரிக்க சாம்பல் தலை பறவை வகை போன்றவையும் இங்கு காணப்படுகின்றன.

## மேற்கோள்கள்

## புற இணைப்புகள்

*himachaltourism.nic.in 
*hptdc.gov.in 
*Kalatop Wildlife Sanctuary  

பகுப்பு:இமாச்சலப் பிரதேச வனவிலங்கு காப்பகங்கள்
பகுப்பு:இந்திய காட்டுயிர் காப்பகங்கள்
பொன்மணி வைரமுத்து

**பொன்மணி வைரமுத்து** (*Ponmani Vairamuthu*) ஒரு தமிழ்க் கவிஞர் ஆவார். இவர் தண்டுறை என்னும் ஊரில் பிறந்து வளர்ந்தவர். கவிஞர் வைரமுத்துவை மணமுடித்தவர். வானம்பாடி இயக்கப் பெண் கவிஞர் ஆவார். பொன்மணி வைரமுத்து கவிதைகள் (1991), மீண்டும் சரஸ்வதி (2000) ஆகிய கவிதைத் தொகுப்புகளை இவர் வெளியிட்டுள்ளார்.

## மேற்கோள்கள்


பகுப்பு:பெண் கவிஞர்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
பி. கே. சீனிவாசன்

**பி. கே. ஸ்ரீனிவாசன்** (P. K. Srinivasan) (நவம்பர் 4, 1924 - ஜூன் 20, 2005) இந்தியாவில் நன்கு அறியப்பட்ட கணித ஆசிரியர் ஆவார். சென்னையில் உள்ள முத்தியால்பேட்டை உயர்நிலைப் பள்ளியில் தான் ஓய்வு பெறும் வரை கணிதம் கற்றுக்கொடுத்தார். கணிதக் கல்விக்கான அவரது தனித்த அர்ப்பணிப்பு அவரை  அமெரிக்காவில் ஓராண்டும், பின்னர் நைஜீரியாவில் ஆறு ஆண்டுகளும் பணிபுரிய வாய்ப்பளித்தது. இந்திய கணிதவியலாளரான ராமானுஜன் பற்றிய விழிப்புணர்வை உருவாக்கி, கணிதம் கற்பிப்பதற்கான தனது அர்ப்பணிப்புக்காக அவர் இந்தியாவில் அறியப்பட்டவர். ஆங்கில, தெலுங்கு மற்றும் தமிழ் மொழிகளில் பல நூல்கள் எழுதியுள்ளார். இந்நூல்களில், புதுமையான மற்றும் சுவாரசியமான வழிகளில் குழந்தைகளுக்கு கணிதத்தை அறிமுகப்படுத்தினார். சென்னையில், இந்திய பத்திரிகையான தி ஹிந்து பத்திரிகையின் புத்தக விமர்சனக் கட்டுரைகளில், கணிதப் புத்தகங்களின் முக்கிய மதிப்பீட்டாளராகவும் இருந்தார். மேலும், இவர் இராமானுஜன் அருங்காட்சியகம் மற்றும் கணிதக் கல்வி மையத்தின் நிறுவனரும், அருங்காட்சியகக் காப்பாளர் மற்றும் இயக்குநராகவும் இருந்தார்.

## மேற்கோள்கள்

பகுப்பு:1924 பிறப்புகள்
பகுப்பு:2005 இறப்புகள்
பகுப்பு:தமிழ்நாட்டுக் கல்வியாளர்கள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
கல்பா, இமாச்சலப் பிரதேசம்

**கல்பா** (Kalpa, Himachal Pradesh) இந்தியாவில், இமாச்சலப் பிரதேசத்தின் கின்னெளர் மாவட்டத்தில் ரெகாங் பியோவிற்கு மேல், சத்லஜ் ஆற்றின் பள்ளத்தாக்கில் உள்ள ஒரு சிறிய நகரம் ஆகும். இந்த நகரம் கின்னெளர் இன மக்களின் குடியிருப்புப் பகுதியாகும். இந்த மக்கள் மற்றும் ஆப்பிள் பழத்தோட்டங்களுக்கு புகழ் பெற்றவர்கள் ஆவர். ஆப்பிள் இப்பகுதிக்கு ஒரு பெரிய பணப்பயிர் ஆகும். உள்ளூர் மக்கள் இந்து மதம் மற்றும் பௌத்த மதம் ஆகியவற்றின் ஒருங்கிணைப்புகளை பின்பற்றுகின்றனர். மேலும் கல்பாவின் பல கோவில்களில் இந்து மற்றும் பௌத்த கடவுளர்களுக்கு அர்ப்பணிக்கப்பட்டுள்ளன. கல்பாவின் சராசரி கல்வியறிவு 83.75% ஆகும். இமாச்சலப் பிரதேசத்தின் புகழ்பெற்ற இசை இயக்குனரான சுரேந்தர் நேகி, கல்பாவிலிருந்து வந்தவர். இந்தியாவின் முதல் வாக்காளரான ஷியாம் சரண் நேகி கூட கல்பாவைச் சேர்ந்தவர்.


Kalpa-08-gje.jpg
Kalpa-02-Dorf-gje.jpg
Kalpa-20-altes Haus-gje.jpg
Kalpa-22-altes Haus-gje.jpg
Kalpa-38-Balken-gje.jpg
Kalpa-24-Hindutempel-gje.jpg
Kalpa-28-Hindutempel-gje.jpg
Kalpa-46-Lochawa Lakhang-gje.jpg
Kalpa-52-blaues Haus-gje.jpg
Kalpa-54-Apfelbaum-2016-gje.jpg


## மேற்கோள்கள்

பகுப்பு:இமாச்சலப் பிரதேசம்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
எம். ஆர். எம். கல்வியியல் கல்லூரி, புதுக்கோட்டை

**எம். ஆர். எம் கல்வியியல் கல்லூரி** தமிழ்நாட்டின், புதுக்கோட்டை மாவட்டம், அரிமளம் வட்டம், சிவபுரம் கிராமத்தில் (பின்கோடு 622422) அமைந்துள்ள சுயநிதிக் கல்லூரியாகும். இக்கல்லூரி திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டுள்ளது. ஆசிரியர் கல்விக்கான தேசிய கவுன்சில் இந்நிறுவனத்திற்கு அங்கீகாரம் அளித்துள்ளது. இக்கல்லூரியின் முதல்வர் ஆர்.மீனாள் ஆவார்.

சிவபுரம் தேக்காட்டூர் பஞ்சயத்தில் இடம்பெற்றுள்ளது.. புதுக்கோட்டையைச் சேர்ந்த கட்டிடக்கலைச் செம்மல் மாணிக்கம் என்பவரால் தொடங்கப்பட்ட சித்ரா கல்வி அறக்கட்டளையால்  இந்நிறுவனம் நிர்வாகிக்கப்படுகிறது. இந்நிறுவனத்தின் தற்போதைய அறக்கட்டளை தலைவர் எம்.ஏ. முருகப்பா ஆவார்.

இக்கல்லூரியில் இளங்கலை கல்வியியல் (Bachelor of Education) மற்றும் ஆசியர் கல்வி பட்டயப்படிப்பு (Diploma in Teacher Education) ஆகிய வகுப்புகள் நடைபெறுகின்றன.

## மேற்கோள்கள்

பகுப்பு:பல்கலைக்கழகங்களும் கல்லூரிகளும்
கிராஃபிட்டி (திட்டம்)

கிராஃபிட்டி (*graffiti*) என்பது கணிதவியல் (குறிப்பாக வரைபடக் கோட்பாடு)  மற்றும் வேதியியல் ஆகியவற்றின் பல்வேறு துணைக்கட்டுகளில் உகந்ததாக அமைக்கும் ஒரு கணினி நிரலாகும். ஆனால் மற்ற துறைகளுக்குத் தக்கவைக்கப்படலாம். அது ஹியூஸ்டன் பல்கலைக்கழகத்தில் சீமியன் ஃபஜ்ட்லோவிச் மற்றும் எர்மெலிண்டா டெலாவினா ஆகியோரால் எழுதப்பட்டது. கிராஃபிட்டினால் தயாரிக்கப்படும் உத்திகள் பற்றிய ஆராய்ச்சி மற்ற கணிதவியலாளர்களால் 60க்கும் மேற்பட்ட பிரசுரங்களுக்கு வழிவகுத்துள்ளது.

## மேற்கோள்கள்

## வெளி இணைப்புகள்
*Graffiti & Automated Conjecture-Making
*Siemion Fajtlowicz 
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:கணினி அறிவியல்
பகுப்பு:நிரலாக்கம்
ஹரிசங்கர் பரசாயி

**அரிசங்கர் பரசாயி** (*Harishankar Parsai*)((22 ஆகத்து 1922 – 10 ஆகத்து 1995) இந்தி இலக்கிய உலகின் புகழ்பெற்ற எழுத்தாளரகவும் சமூகத்தில் காணும் குறைகளை எள்ளல் வழியில் கூறும் கேலி எழுத்தாளராகவும் இருந்தவர். இவர் மனித மதிப்புகள் மற்றும் இயற்கையை விவரிக்கும் நையாண்டி ஆகியவற்றைப் பற்றி எழுதினார். இவரின் எள்ளல் நடை சமூகத்தின் எதார்த்த வாழ்வை வாசகனுக்கு எளிதாய் படம் பிடித்துக் காட்டக்கூடியதாய் இருக்கிறது. இவருடைய விமர்சன சிந்தனையையும், எளிமையான விடயங்களைப் பெரிய அர்த்தங்களுடன் விவரிக்கும் நகைச்சுவையையும் இவை பிரதிபலித்தன. 1982-ல், *விக்லாங் ஷ்ரத்தா கா தவுர்* என்ற கேலிக்காக பர்சாய் சாகித்ய அகாதமி விருதை வென்றார்.

## சுயசரிதை
மத்தியப் பிரதேசத்தின் ஹோசங்காபாத் மாவட்டத்தில் உள்ள இட்டார்சிக்கு அருகிலுள்ள காமினி என்ற கிராமத்தில் பிறந்தார். நாக்பூர் பல்கலைக்கழகத்தில் இந்தியில் முதுகலைப் பட்டம் பெற்றார். சில காலம் தனது சேவையுடன் எழுத்தைத் தொடர்ந்த பிறகு, தனது வேலையை விட்டுவிட்டு முழுநேர தொழிலாக எழுதினார்.

ஜபல்பூரில் குடியேறி வசுதா என்ற இலக்கிய இதழைத் தொடங்கினார். இது மிகவும் பாராட்டப்பட்ட போதிலும், வெளியீடு பொருளாதார இழப்பைச் சந்தித்ததைத் தொடர்ந்து பத்திரிகையை நிறுத்த வேண்டியிருந்தது. பின்னர், ராய்பூர் மற்றும் ஜபல்பூரில் இருந்து வெளிவரும் *தேஷ்பந்து* என்ற இந்தி செய்தித்தாளில் "*பூச்சியே பர்சை சே*" என்ற பத்தியில் வாசகர்களுக்கு பதில் அளித்து வந்தார். " *விக்லாங் ஷ்ரத்தா கா தௌ*", "*விகலாங்க் ஷ்ரத்தா கா தௌர்*" என்ற தனது நையாண்டிக்காக 1982 இல் சாகித்ய அகாதமி விருதை வென்றார்.

## பிரபல கலாசாரத்தில்
பர்சாயின் பல படைப்புகளை உள்ளடக்கி பர்சாய் கெஹதே ஹைன் என்ற தொலைக்காட்சி நிகழ்ச்சி 2000களின் முற்பகுதியில் இந்தியத் தொலைக்காட்சியான டிடி நேஷனலில் ஒளிபரப்பப்பட்டது.

## இறப்பு
பர்சாய் 10 ஆகத்து 1995 அன்று ஜபல்பூரில் இறந்தார். இறக்கும் போது, பர்சாய் இந்தியில் நையாண்டி எழுதும் கலையில் புரட்சியை ஏற்படுத்தினார் என தி இந்து எழுதியது.

## மேற்கோள்கள்

## வெளி இணைபுகள்
* 
*

பகுப்பு:மத்தியப் பிரதேச எழுத்தாளர்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:1924 பிறப்புகள்
பகுப்பு:1995 இறப்புகள்
சிக்கிம் தேர்தல்கள்

**சிக்கிம் தேர்தல்கள்** *(Elections in Sikkim)* என்பன இந்திய மாநிலமாகிய சிக்கிமில் இந்தியாவில் இணையும் முன் 1953 இல் இருந்து நடந்த பொதுத் தேர்தல்கலையும் இந்தியாவில் இணைந்த பின்1974 இல் இருந்து நடந்த சட்டமன்றத் தேர்தல்கள் ஆகும். சட்டமன்றத்தின் மொத்த இருக்கைகள் 32 ஆகும். இவற்றில் புத்த சங்காக்களுக்கு ஒதுக்கிய  ஓர் இருக்கையும் அடங்கும்.

## சட்டமன்றத் தேர்தல்கள்

### பொதுத் தேர்தல்கள் ==ளிந்தியாவில் இணையும் முன்பே சிக்கிமில்
.
## 1974 (இந்தியா ஒருங்கிணைப்பிற்குப் பின் )
சிக்கிம் தேசிய காங்கிரஸ்: 31

சிக்கிம் தேசிய கட்சி: 1

மொத்தம்: 32

## 1979

## 1985

## 1989

## 1994

## 1999

## 2004

## 2009

## 2014
2014 சிக்கிம் சட்டமன்றத் தேர்தலில், பவன் குமார் சாம்லிங் தலைமையிலான சிக்கிம் சனநாயக முன்னணி மீண்டும் வெற்றி பெற்று ஆட்சி அமைத்தது.

## மேற்கோள்கள்


*
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
இந்திய ஆங்கில எழுத்தாளர், பதிப்பாசிரியர் மற்றும் விமர்சகர் மன்றம்

**இந்திய ஆங்கில எழுத்தாளர், பதிப்பாசிரியர் மற்றும் விமர்சகர் மன்றம்** (Guild of Indian English Writers Editors and Critics)   என்பது இந்திய ஆங்கில eழுத்தாளர்களின் இலக்கிய மன்றமாகும். இது 24 செப்டம்பர் 2010இல் இந்தியாவின் கேரளாவின் தொடுபுழாவில் நிறுவப்பட்டது. அக்டோபர் 13,2010இல் பதிவு செய்யப்பட்டது. இதன் தலைமை அலுவலகம் கேரள மாநிலம் தொடுபுழாவில் உள்ள செயலாளர் டாக்டர்  கே.வி. டொமினிக்  இல்லத்தில் செயல்படுகிறது. இதன் இலக்கிய விழாக்களில் ஸ்ரீ ஜெயந்த மஹாபத்ரா மற்றும் ஸ்ரீ அசோகமித்திரன் மற்றும் நீதிபதி ஸ்ரீ வி ஆர் கிருஷ்ணய்யர் ஆகியோர் கௌரவிக்கப்பட்டனர்.

## நோக்கம்
இது ஓர் இலாப நோக்கற்ற நிறுவனமாகும், இது உறுப்பினர்களின் படைப்பு மற்றும் விமர்சனங்கள்,நூல்கள் மற்றும் பத்திரிகைகளைத் திருத்தி வெளியிடுவதன் மூலம் ஆங்கிலத்தில் இந்திய இலக்கியத்தை மேம்படுத்துவதை நோக்கமாகக் கொண்டுள்ளது. 

## நிர்வாகக் குழு

* பேராசிரியர் டி. வாசுதேவ ரெட்டி ( ஆந்திரப் பிரதேசம் ) - **தலைவர்**
* டாக்டர்  கே.வி. டொமினிக்  ( கேரளா ) - **செயலாளர்**
* டாக்டர் ஜெயதீப் சாரங்கி ( கொல்கத்தா ) - **துணைத் தலைவர்**
* பேராசிரியர். பி. கோபிசந்த் ( ஆந்திரப் பிரதேசம் ) - **துணைத் தலைவர்**
* டாக்டர்  ஜோஜி ஜான் பணிக்கர் ( கேரளா ) - **இணைச் செயலாளர்**
* டாக்டர் எஸ். குமரன் ( தமிழ்நாடு ) - **பொருளாளர்**
* டாக்டர் பூனம் சஹே ( ஜார்கண்ட் ) - **முன்னாள். தோழர்.** **உறுப்பினர்**
* டாக்டர் கேதகி தத்தா ( கொல்கத்தா ) - **Ex. தோழர்.** **உறுப்பினர்**
* டாக்டர்  எஸ். ஐயப்ப ராஜா ( தமிழ்நாடு ) - **முன்னாள். தோழர்.** **உறுப்பினர்**
* டாக்டர் பமீலா ஜெயராஜு ( புதுச்சேரி ) - **முன்னாள். தோழர்.** **உறுப்பினர்**
* பேராசிரியர் பி. நாகசுசீலா ( ஆந்திரப் பிரதேசம் ) - **முன்னாள். தோழர்.** **உறுப்பினர்**
* பேராசிரியர் சிபாசிஸ் ஜனா ( மேற்கு வங்கம் ) - **முன்னாள். தோழர்.** **உறுப்பினர்**

## சான்றுகள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய ஆங்கில எழுத்தாளர்கள்
சிதலுறை

வலது|thumb|ஒரு கிரேட்டேஜிசியஸ் பஸ்டேட்டா கனியிலிருந்து பிாித்தெடுக்கப்பட்ட சிதலுறை
thumb|விதைகளை வெளிப்படுத்த தனிமைப்படுத்தப்பட்ட ஒரு சிதலுறை <br>
**சிதலுறை** (Pyrena) ஒரு உள்ளோட்டுச் சதைக் கனி அல்லது சிறிய உள்ளோட்டுச் சதைக்கனிக்குள் உள்ள கல் போன்ற பகுதி. இது உட்கனித்தோல் திசுக்களால் சூழப்பட்ட ஒரு விதையைக் கொண்டிருக்கும். சிதலுறையைக் கொண்டிருக்கும் கடினப்படுத்தப்பட்ட கனிஉட்தோல் விதையைச் சுற்றி ஒரு பாதுகாப்பு இயற் தடையை வழங்கி, நோய்க்கிருமிகள் மற்றும் தாவர உண்ணிகளிடமிருந்து பாதுகாக்கிறது..

## மேற்கோள்கள்

பகுப்பு:தாவர உடற்கூற்றியல்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
சுதிர் ரஞ்சன் மசூம்தர்

**சுதிர் ரஞ்சன் மசூம்தர்** (18 மே 1939 - ஜனவரி 4, 2009) இந்தியாவில் திரிபுரா மாநிலத்தின் முதலமைச்சராக  பிப்ரவரி 5, 1988 முதல் பிப்ரவரி 19, 1992 வரை இருந்தார். அவர் அரசியலில் நுழைவதற்கு முன்பு பள்ளி ஆசிரியராக இருந்தார். இந்திய பாராளுமன்றத்தில் திரிபுராவை பிரதிநிதித்துவப்படுத்தும் இந்திய தேசிய காங்கிரசின் உறுப்பினராகவும், மேலவை உறுப்பினராகவும் இருந்தார்
## மேற்கோள்கள்

பகுப்பு:திரிபுரா அரசியல்வாதிகள்
பகுப்பு:1939 பிறப்புகள்
பகுப்பு:2009 இறப்புகள்
பகுப்பு:வங்காள மக்கள்
பகுப்பு:திரிபுரா முதலமைச்சர்கள்
பாயா (உணவு)

**பாயா** ( Paya தெற்கு ஆசியா மக்கள் உண்ணும் ஒரு  பாரம்பரிய உணவு. திருவிழாக்கள், விருந்து உபசரிப்பு போன்றவற்றின் போது பாயா   பரிமாறப்படுகிறது. பாயா எனும் உருதுச் சொல்லிற்கு கால் என்பது பொருள்.

 ஆடு, எருமை அல்லது செம்மறி போன்றவற்றை மசாலாவோடு சேர்த்து பாயாவை தயாரிக்கின்றனர்.

## தோற்றம்
முகலாயர்கள் காலத்தில் இந்த உணவு  இந்தியாவிலும் தெற்கு ஆசியாவிலும்  அறிமுகமானது.

## சமையல்
பாயா சமைத்தமின் அதனைச் சுற்றி  வெங்காயம், கொத்தமல்லி இலை  ஆகியவற்றை அதனைச் சுற்றி வைத்து  அழகுபடுத்துவர். 

## வகைகள்
இதில் பல வகைகள் உள்ளன. இதில் சிரி பாயா பரவலாக புகழ்பெற்றது. சிரி என்பதற்கு விலங்கின் தலை என்பது பொருளாகும்.

## மேலும் காண்க
* பஞ்சாபி உணவு

## குறிப்புகள்

பகுப்பு:பஞ்சாபி உணவு வகைகள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
லிப்டன் தேயிலை நிறுவனம்

**லிப்டன் தேயிலை நிறுவனம்** (*Lipton Institute of Tea*) என்பது யூனிலீவர் நுகர்பொருள் நிறுவனத்திற்குச் சொந்தமான தேயிலை ஆய்வு நிறுவனம் ஆகும்.  இங்கிலாந்தில் லிப்டன் ஒரு பேரங்காடி சங்கிலியாகும். இந்நிறுவனம் தேயிலையினால் ஏற்படும் உடல் மற்றும் மனம் சார்ந்த நற்பலன்கள் தொடர்பான ஆய்வுகளை நேரடியாக மேற்கொண்டது. மேலும், இந்நிறுவனம் உலகெங்கிலும் உள்ள கல்விசார் மற்றும் ஆய்வு நிறுவனங்களால் தேயிலை தொடர்பாக மேற்கொள்ளப்படும் ஆய்வுகளுக்கு நிதி உதவி அளித்தும் ஒருங்கிணைப்பு செய்தும் வருகிறது.  

## பின்னணி

லிப்டன் தேயிலை நிறுவனத்தின் தலைமையகமானது ஐக்கிய இராச்சியத்தின் பெட்போர்டுசையரில் உள்ள சார்ன்புரோக்கில் தலைமையகத்தைக் கொண்டுள்ளது. ஒரு முறையான தேயிலை ஆய்வுக்கான அடித்தளமானது யூனிலீவர் நிறுவனத்தால் 1967 ஆம் ஆண்டு நிறுவப்பட்டது. இந்நிறுவனமாது இந்தியா மற்றும் கெரிச்சோ, கென்யா போன்ற முதன்மையான தேயிலை வளர்ப்பு நடைபெறக்கூடிய நாடுகளிலும் தேயிலைக்குச் சந்தையாக அமைந்துள்ள பிரான்சு, யப்பான், சீனா, மற்றும் அமெரிக்கா போன்ற நாடுகளிலும் ஆய்வு நிறுவனங்களைக் கொண்டுள்ளது. இந்நிறுவனமானது “புதரிலிருந்து கோப்பைக்கு வரும் தேயிலையைப் பற்றிய விழிப்புணர்வு மற்றும் புரிந்துணர்வை மேம்படுத்துவது” என்பதை தனது தொலைநோக்குப் பார்வையாகக் கொண்டுள்ளதாக பிரகடனம் செய்கிறது. The Institute also participates in and organises scientific conferences.

## மேற்கோள்கள்

பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தேயிலைத் தோட்டங்கள்
பகுப்பு:வணிக நிறுவனங்கள்
அகேந்தோநெடா

**அகேந்தோநெடா**  (*Acanthoneta*)  என்பது  லினைபைடே  குடும்ப சிலந்திகளில்  ஒரு பேரினம் ஆகும். இது முதன்  முதலில் 1992 ஆம் ஆண்டு  எசுகோவ் மற்றும் மாருசிக் ஆகியோரால்  விவரிக்கப்பட்டது.  2017 பெப்ரவரி நிலவரப்படி அறியப்பட்டுள்ள தரவுகளின் படி இப்பேரினத்தில்  3 இனங்கள் அறியப்படுகின்றன. இவை சீனா, உருசியா, மற்றும் அமெரிக்கா போன்ற நாடுகளில் காணப்படுகின்றன .

## மேற்கோள்கள்

பகுப்பு:சிலந்திகள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
நார்மன் வின்சென்ட் பீல்

**நார்மன் வின்சென்ட் பீல்** (*Norman Vincent Peale*, மே 31, 1898&nbsp;– திசம்பர் 24, 1993) என்பவர் அமெரிக்க மறைப்பரப்புனரும், சிறந்த பேச்சாளரும் ஆவார். அவர் அமெரிக்கா மற்றும் உலகெங்கிலும் அதிக அளவு விற்பனையான நூலாகிய "நேர்மறைச் சிந்தனையின் திறன்" என்ற நூலை எழுதினார். இந்த நூலானது பத்து இலட்சத்திற்கும் மேற்பட்டோர் மனதை ஈர்த்து வாழ்வில் வெற்றி பெற வைத்தது. இவர் 1932 முதல் 1984 வரை நியூயார்க்கில் கிறித்தவப் போதகராகப் பணியாற்றினார். பீல் அரசுத்தலைவர் இரிச்சார்ட் நிக்சனின் தனிப்பட்ட நண்பராக விளங்கினார்.

## நூலின் சிறப்பு
நேர்மறைச் சிந்தனையின் திறன் என்ற நூலானது ஒவ்வொருவரும் வாழ்க்கையில் பெற வேண்டிய வெற்றிகள், நம்பிக்கைகள், மகிழ்வான தருணங்கள், சிறப்புகள் பற்றி விரிவாகவும், இயல்பாகவும், ஏற்புடையத்தக்க வகையிலும் விளக்குகிறது. வின்சென்ட் பீலே நேர்மறைச் சிந்தனையின் தந்தை என்று அழைக்கப்படுகிறார்.

## நேர்மறைச் சிந்தனையின் சிறப்பு
வாழ்க்கையில் வெற்றி பெற வேண்டுமானால் நம்பிக்கை, சாதகமான சூழ்நிலைகளை அமைத்துக் கொள்ள வேண்டும். அவர் மக்கள் எதிர்மறையான எண்ணங்களை கைவிட வேண்டும் என்று வலியுறுத்தினார்.

## நார்மன் வின்சென்ட் பீலேவின் பிற தலைப்புகள்
* உன்னால் முடியும் நீ நினைத்தால் உன்னால் முடியும்
*நேர்மறைச்சிந்தனை வாழ்வு
*நேர்மறைச்சிந்தனையின் வியப்பூட்டும் முடிவுகள்

## மேற்கோள்கள்

## வெளி இணைப்புகள்
* 
* MarbleChurch.org
* Answers.com, Collection of Information on Norman Vincent Peale
* Guideposts.com
* HoratioAlger.com, Horatio Alger Association of Distinguished Americans

பகுப்பு:1898 பிறப்புகள்
பகுப்பு:1993 இறப்புகள்
பகுப்பு:அமெரிக்க எழுத்தாளர்கள்
பகுப்பு:அமெரிக்கப் பேச்சாளர்கள்
லட்சுமிபுரம் (தேனி மாவட்டம்)

**லட்சுமிபுரம்** (*Lakshmipuram*)  என்பது இந்திய நாட்டின் தமிழ்நாடு மாநிலத்தில் தேனி மாவட்டம் பெரியகுளம் தாலுகாவில் அமைந்திருக்கும் ஒரு கிராமம் ஆகும்  மேற்கு தொடர்ச்சி மலையின் அடிவாரத்தில் தேனி நகரிலிருந்து 9 கிலோமீட்டர் தொலைவிலும், பெரியகுளத்திலிருந்து 7 கிலோமீட்டர் தொலைவிலும் தேசிய நெடுஞ்சாலை எண் 183 இல்  இக்கிராம் அமைந்துள்ளது. இக்கிராமத்தின் மக்கள் தொகை 10000 மக்களுக்கும் அதிகமாகும்.

வடக்கில் கொடைக்கானல் தாலுகா, தெற்கே தேனி தாலுகா, கிழக்கே நிலக்கோட்டை  தாலுகா போன்றவை லட்சுமிபுரத்தைச் சூழ்ந்துள்ளன. மாநிலத்தின் தலைநகரான சென்னையிலிருந்து 486 கி.மீ. தொலைவில் இக்கிராமப் பஞ்சாயத்து அமைந்துள்ளது.

## மேற்கோள்கள்

பகுப்பு:தேனி மாவட்டத்திலுள்ள கிராமங்கள்
சதீஷ் குஜ்ரால்

**சதீஷ் குஜ்ரால்** (*Satish Gujral*) (25 டிசம்பர் 1925) ஒரு இந்திய ஓவியர், சிற்பி, சுவர் ஓவியர் மற்றும் விடுதலைக்குப் பிறகான காலகட்டத்தின் எழுத்தாளரும் ஆவார்.  1999 ஆம் ஆண்டில் இவருக்கு பத்ம விபூசண் விருது வழங்கப்பட்டது. இவரது அண்ணன் இந்தர் குமார் குஜரால் இந்திய முன்னாள் பிரதமர் ஆவார்.

## ஆரம்ப வாழ்க்கை
குஜ்ரால் பிரித்தானிய இந்தியாவின் பிரிக்கப்படாத பஞ்சாப் மாகாணத்தில் ஜீலம் நகரில் பிறந்தார். இவர் காஷ்மீரில் ஒரு சிதிலமடைந்த நிலையிலிருந்த பாலத்தைக் கடந்து கொண்டிருந்த போது வழுக்கி விழுந்து நீர்ச்சுழல்களில் சிக்கினார். இந்த விபத்தின் காரணமாக இவருக்கு செவித்திறன் குறைபாடு ஏற்பட்டது. இந்நிகழ்வு நடந்து 62 ஆண்டுகளுக்குப் பிறகு 1998 ஆம் ஆண்டில் ஒரு அறுவை சிகிச்சைக்குப் பிறகு இயல்பான செவித்திறன் இவருக்கு மீண்டும் கிடைத்தது.

## கல்வி
இவருக்கிருந்த செவித்திறன் குறைபாட்டின் காரணமாக பல பள்ளிகள் இவரை பள்ளியில் சேர்க்க மறுத்தன. ஒரு நாள் மரத்தின் கிளையில் அமர்ந்திருந்த பறவை ஒன்றினைப் படமாக வரைந்தார். இந்த நிகழ்வே வரைதல் மற்றும் வண்ணமிடுதலில் இவருக்கிருந்த ஆர்வத்தின் முதல் வெளிப்பாடாகும். பிற்காலத்தில் 1939 ஆம் ஆண்டில் இவர் இலாகூரில் உள்ள மாயா கலைப் பள்ளியில் பயன்பாட்டுக் கலை தொடர்பான படிப்பில் சேர்ந்தார். 1944 ஆம் ஆண்டில் இவர் மும்பைக்குச் சென்று சர் ஜே. ஜே கலைப்பள்ளியில் சேர்ந்தார். 1947 ஆம் ஆண்டில் நீடித்த மற்றும் அடிக்கடி ஏற்பட்ட உடல்நலக்குறைவின் காரணமாக இவர் பள்ளியிலிருந்து விலக கட்டாயப்படுத்தப்பட்டார். மேலும், இவர் மும்பையை விட்டும் வெளியேற நேரிட்டது.

1952 ஆம் ஆண்டில், குஜ்ரால் மெக்சிக்கோ நகரத்தின் பேலேசியோ டி பெல்லாசில் படிப்பதற்கு கல்வி உதவித்தொகை கிடைக்கப் பெற்றார். இங்கு இவர் புகழ் பெற்ற டியகோ ரிவேரா மற்றும் டேவிட் ஆல்பரோ சிக்யூரோசு ஆகியோரிடம் தொழிற்பயிற்சி பெற்றார்.

## படைப்புகள்
இந்தியா பாக்கித்தான் பிரிக்கப்பட்ட நிகழ்வும் அதைத் தொடர்ந்து ஏற்பட்ட புலம் பெயர்ந்தோரின் சோகமும் இளைய வயதிலேயே சதீஷ் குஜ்ராலை பாதித்தது. இந்த வலியும் வேதனையும் இவரது படைப்புகளில் வெளிப்பட்டது. 1952 முதல் 1974 ஆம் ஆண்டு வரை, குஜ்ரால் தனது வரைபடங்கள், ஓவியங்கள் மற்றும் சிற்பங்களைக் கொண்ட கலைப்படைப்புகளைக் கொண்டு உலகெங்கிலும் நியூயார்க்கு நகரம், புது தில்லி, மொண்ட்ரியால், பெர்லின், தோக்கியோ மற்றும் பல இடங்களிலும் கண்காட்சிகளை நடத்தினார்.

குஜ்ரால் ஒரு கட்டிடக்கலைஞரும் கூட. புது தில்லியிலுள்ள பெல்ஜியம் தூதரகத்தின் வடிவமைப்பு 20 ஆம் நூற்றாண்டில் மிகச்சிறந்த கட்டிடங்களில் ஒன்றாக  கவின்கட்டிடக்கலையாளர்களின் பன்னாட்டு அமைப்பினரால் தேர்ந்தெடுக்கப்பட்டது.

## தனிப்பட்ட வாழ்க்கை
குஜ்ரால் தனது மனைவி கிரணுடன் புது தில்லியில் வசித்து வந்தார். இவரின் மகன் மோகித் குஜ்ரால் ஒரு கவின் கட்டிடக்கலை வல்லுநர் ஆவார். மோகித் குஜ்ரால் பெரோஸ் குஜ்ராலை மணந்தார். குஜ்ரால் கிரண் தம்பதியினருக்கு இரண்டு மகள்களும் உள்ளனர். ஆல்பனா ஒரு நகை வடிவமைப்பாளர் ஆவார். ராசேல் குஜ்ரால் அன்சால் ஒரு உள் வடிவமைப்பு நிபுணர் ஆவார். இவர் நவீன் அன்சாலை மணந்துள்ளார்.

சதீஷ் குஜ்ரால் இந்தியாவின் 12 ஆம் பிரதமாரான ஐ. கே. குஜ்ராலின் சகோதரர் ஆவார்.

## விருதுகள்
இந்தியாவின் குடிமக்களுக்கு வழங்கப்படும் இரண்டாவது மிக உயர்ந்த கௌரவமான பத்ம விபூசண் விருது 1999 ஆம் ஆண்டில் சதீஷ் குஜ்ராலுக்கு வழங்கப்பட்டது. 2014 ஆம் ஆண்டு ஏப்ரல் மாதத்தில் என்டிடிவி நிறுவனத்தால் சிறந்த இந்தியருக்கான விருது பெற்றார்.

## குறிப்புகள்

பகுப்பு:1925 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பகுப்பு:பத்ம விபூசண் விருது பெற்றவர்கள்